Koroonapandeemia kronoloogia Eestis 2022. aastal

See artikkel räägib koroonapandeemia kulgemisest Eestis 2022. aastal.

Aasta alguse seisuga oli haiglaravil 223 koroonaviirusega nakatunud patsienti, kellest 152 vajas haiglaravi raskeloomulise haigestumise tõttu."Tänahommikuse seisuga on haiglas 223 koroonaviirusega nakatunud patsienti" Terviseamet, 1. jaanuar 2022 Aasta kahe esimese kuu jooksul tuvastati 256 960 uut nakatunut, mis moodustas ligi 51,5% kõigist pandeemia käigus tuvastatud nakatunutest. Taas kasvas haiglaravi vajavate inimeste hulk.

Kevadeks olid valdaval osal inimestest tekkinud koroonaviiruse antikehad ning nakatanute hulk langes. 3. aprillist kaotati maskikandmise kohustus ning mai algusest lõpetas Terviseamet igapäevase COVID-19 statistika avaldamise. 1. juunil lõpetati tervishoiualane hädaolukord ning püsima jäi hädaolukorra oht.

Eestis suri koroona tõttu sel aastal 902 inimest, mida oli varasemast aastast ligi poole vähem.SD15: Surmade esialgsed registreerimisandmed põhjuse, soo ja kuu järgi Tervise Arengu Instituut (vaadatud 5. veebruaril 2023) 	
Krista Fischeri analüüsi järgi päästis vaktsineerimine üle 50-aastaste inimeste seas 2022. aastal kuni 1400 inimese elu."Krista Fischer: covidi vastu vaktsineerimine pikendas 1400 vanemaealise elu" Postimees, 1. oktoober 2023

 Kronoloogia  
2021. aasta detsembris oli hakanud levima uus omikrontüvi"Reoveeuuring: omikroni variant levib kõikjal Eestis" ERR Novaator, 10. detsember 2021 ja kuigi alates detsembri keskpaigast suurenes selle tüve levikuga seoses nakatunute arv, siis ei kasvatanud see esialgu haiglaravi vajavate inimeste hulka."Haiglaravi vajavad koroonapatsiendid ei põe omikroni tüve" ERR, 3. jaanuar 2022 2022. aasta alguseks oli see aga juba kõige levinum tüvi Eestis"Terviseamet: omikroni tüvi sai Eestis domineerivaks" ERR, 29. detsember 2021 ning viiruse levik jätkas kiiret kasvu."Omikroni tüve kiire levik ähvardab halvata normaalset elu" ERR, 14. jaanuar 2022 21. jaanuaril teatati juba 4480 uue nakatunu tuvastamisest."Koroonaviirusega on haiglates 324 nakatunut, ööpäevaga suri viis inimest" ERR, 21. jaanuar 2022 Kasvava nakatumise tõttu olid jaanuari lõpul koolidest ligi pooled osaliselt või täielikult üle läinud distantsõppele."Pea pooled koolidest on osaliselt või täielikult distantsõppel" ERR, 24. jaanuar 2022

Kui nakatunute arvud tegid uusi rekordeid, siis keskendus Terviseamet rohkem deltatüvele, sest omikrontüvega nakatunud põdesid haigust kergemalt."Terviseamet keskendub delta tüve jälgimisele" ERR, 26. jaanuar 2022 Näiteks 27. jaanuari hommikul teatati juba 6238 viirusega nakatunu tuvastamisest viimase ööpäeva jooksul"Koroonaviirusega on haiglates 298 inimest, nakatunute arv ületas 6000" ERR, 27. jaanuar 2022 ning 29. jaanuari hommikul 7124 uuest koroonaviirusega nakatunust."Uute nakatunute arv ületas 7000 piiri, haiglas olijate arv kasvas veidi" ERR, 29. jaanuar 2022 Võrdluseks: terve 2020. aastal jooksul tuvastati ainult 28 406 nakatunut."COVID-19 blogi, 1. jaanuar: ööpäevaga lisandus 417 positiivset testi" Terviseamet, 1. jaanuar 2021 Jaanuaris lisandus nakatunuid aga 101 937.

Kuu lõpus tõusis taas päevakorda piirangute leevendamine, kuna sama tegid mitmed lähipiirkonna riigid."Omikroni levik nõuab ka Eestis reeglite ja piirangute ülevaatamist" ERR, 30. jaanuar 2022"Keskerakond tahab kaotada koroonapassi: ühiskond peab taas avanema" ERR, 30. jaanuar 2022 Samas oli Eestis vaktsineeritus täisealiste seas oluliselt madalam ja nakatumisnäitajad ei olnud langema hakanud."Toivo Maimets piirangutest: loomulikult tahaks ühiskonna avada, aga liigume koroonaviiruse tõusulaines" ERR, 1. veebruar 2022 Lisaks olid Eestis kehtivad piiranguid nii vähesed, et paljudes riikides olid isegi pärast piirangute leevendamist kehtima jäänud kontrollimeetmed jätkuvalt karmimad, kui Eestis."Kaja Kallas: enne piirangute kaotamist tuleb kõik detailid läbi mõelda" ERR, 1. veebruar 2022

Jaanuaris tehti saatekirjaga rekordilised 201 tuhat PCR-testi koroonaviiruse avastamiseks ja neile kulus kokku üle 7,1 miljoni euro."Jaanuaris kulus riigil PCR-testidele 7,1 miljonit eurot" ERR, 17. veebruar 2022

Massiline nakatumine avaldus ka töölt kõrvale jäävate inimeste suures arvus."Eestis on korraga avatud üle 45 000 töövõimetuslehe" ERR, 3. veebruar 2022

7. veebruarist hakkas kehtima lihtsustatud kord koroonasse haigestumise kinnitamiseks. Enam ei olnud tingimata vajalik PCR-test, vaid piisas ka kiirtestist. Haigustunnustega lähikontaktsete puhul piisas aga töövõimetuslehe avamiseks perearsti diagnoosist ning enam ei nõutud testimist."Koroonasse haigestumise tõestuseks piisab nüüd kiirtestist" ERR, 7. veebruar 2022 Samast päevast lihtsustus ka karantiini kord koolides lähikontaktsetele ja koroonapositiivsega kokku puutunud lapsed ei pidanud enam koju jääma, kui neil polnud haigussümptomeid."Valitsus lihtsustab koolides karantiini korda" ERR, 1. veebruar 2022

Ida-Tallinna Keskhaigla lõpetas veebruari teisel nädalal statsionaarse plaanilise ravi, kuna suur hulk haiglapersonalist oli koroonasse nakatunud."ITK peatab plaanilise ravi personali suure haigestumuse tõttu" ERR, 9. veebruar 2022

14. veebruarist kaotati koroonapassi nõue välitingimustes toimuvatel üritustel."Uuest nädalast kaob väliüritustelt koroonapassi nõue" ERR, 8. veebruar 2022

Kuigi valitsuserakonnad olid saavutanud poliitilise kokkuleppe kaotada 21. veebruaril koroonapassi nõue, kui haiglaravi vajavate koroonahaigete arv ei kasva, siis haiglakoormus jätkas esialgu tõusmist."Kallase sõnul 21. veebruarist koroonapassi kaotada pole võimalik" ERR, 10. veebruar 2022 Et aga uute nakatunute hulk oli languses, siis kaotas valitsus 15. märtsil vaktsineerimispassi nõude ja meelelahutusasutustele seatud kellaajalise piirangu."Valitsus kaotab teisipäevast koroonapiirangud" ERR, 14. märts 2022

Koroonaviiruse seireuuringu kohaselt olid koroonaviiruse antikehad ligi 90 protsendil inimestest."Seireuuring: koroonaviiruse antikehad on ligi 90 protsendil täiskasvanutest" ERR Novaator, 22. märts 2022

Kuna nakatumiste arv ja haiglaravi vajavate koroonapatsientide hulk jätkasid vähenemist, siis arutas valitsus kuu lõpul maskikandmise soovituste leevendamist."Valitsus arutab maskikohustuse kaotamist järgmisel nädalal" ERR, 22. märts 2022

3. aprillist kaotati maskikandmise kohustus."Valitsus kaotab alates pühapäevast maskikohustuse" ERR, 2. aprill 2022

Mai algusest lõpetas Terviseamet igapäevase COVID-19 statistika avaldamise."Nädalaga lisandus 2000 COVID-19 positiivset, haiglaravi vajab 156 patsienti" Terviseamet, 3. mai 2022

30. mai hommiku seisuga vajas haiglaravi 94 koroonapatsienti."Esmaspäeva hommikuse seisuga vajas haiglaravi 94 COVID-19 patsienti" Terviseamet, 31. mai 2022

Mai lõpus tuli teade, et Tallinna Halduskohus rahuldas 56 isiku kaebused, kes vaidlustasid aasta varem kehtestatud koroonapiirangud ja piirangutest päästvad nõuded ning tunnistas mitmed nakkushaiguse ennetamise ja tõrje seaduse (NETS) punktid põhiseadusega vastuolus olevaks. Kohus märkis, et õigusriigis ei tohi mitte kedagi sundida solidaarsusele nagu inimeste survestamine vaktsineerimisele teiste isikute kaitseks."Koroonapiirangute vastu kaevanud said kohtus valitsuse vastu võidu" ERR, 31. mai 2022

Terviseamet lõpetas 1. juunil tervishoiualase hädaolukorra ning püsima jäi hädaolukorra oht."Terviseamet lõpetab tervishoiualase hädaolukorra" Terviseamet, 1. juuni 2022

Juulis hakkas nakatumine taas kasvama."Koroonaviirusega haiglasse sattunute arv on ühe kuuga kahekordistunud" ERR, 18. juuli 2022

Augustis muutus koroonastatistika arvestamine. Lisaks PCR testidele hakati arvesse võtma ka laboratoorselt kinnitamata diagnoose ehk nakkusjuhtumeid, mis diagnoositi kliinilise pildi või enesetestimiseks mõeldud kiirtestiga, mille kinnitas tervishoiutöötaja.

Septembri algul tunnistas Tallinna halduskohus vaktsineerimisest keeldunud ohvitseride"Kohus: vaktsiinist keeldunud ohvitseride vallandamine oli õigusvastane" ERR, 1. september 2022 ja politseinike ametist vabastamise õigusvastaseks."Kohus tunnistas vaktsiinist keeldunud politseinike vallandamise õigusvastaseks" ERR, 3. september 2022

24. oktoobri seisuga viibis haiglaravil 246 koroonapatsienti, kellest intensiivravil oli viis ja juhitaval hingamisel üks patsient. Enamikus vanuserühmades oli haigestumus langusrendis."Epiidülevaade: koroonahaigeid satub rohkem haiglasse" ERR, 25. oktoober 2022

28. detsembri hommiku seisuga oli haiglas 261 COVID-19 patsienti, kellest 100 vajasid haiglaravi sümptomaatilise COVID-19 tõttu. Samal ajal vajas gripi tõttu haiglaravi 58 patsienti."Gripi levik jätkab tõusutrendil, koroonasse haigestumine väheneb" ERR, 29. detsember 2022

 Vaata ka 
 Koroonapandeemia kronoloogia Eestis

 Viited 

Kategooria:Koroonapandeemia Eestis
Kategooria:2022. aasta Eestis